**Lauri Luik** (sündinud 23. aprillil 1982 Haapsalus) on Eesti poliitik, Riigikogu liige aastatel 2007–2019.

Haridus
-------

Lauri Luik on lõpetanud Haapsalu Wiedemanni Gümnaasiumi 2000. aastal ning Tallinna Tehnikaülikooli arvuti- ja süsteemitehnika erialal aastal 2004. 2009. aastal kaitses ta samal erialal magistrikraadi.

Tegevus ühingutes
-----------------

Luik on Maaelu Edendamise Sihtasutuse nõukogu liige, Hasartmängumaksu Nõukogu esimees, EELK Haapsalu Püha Johannese koguduse nõukogu liige ning Eesti Koolispordi Liidu president.

Poliitiline tegevus
-------------------

Lauri Luik on Eesti Reformierakonna liige alates 2000. aastast. Ta oli Haapsalu Linnavolikogu liige aastatel 2002–2007, samuti valiti Haapsalu Linnavolikokku 2009. aastal. Aastatel 2005-2011 oli Luik Reformierakonna juhatuse liige ning aastal 2007 sai temast XI Riigikogu liige. Ta kandideeris ka 2011. aasta Riigikogu valimistel, sai 1931 häält ja osutus valituks ka Riigikogu XII koosseisu. Luik on Riigikogu kultuurikomisjoni liige.

Luik kandideeris 2015. aasta Riigikogu valimistel valimisringkonnas nr 5, sai 855 häält ning osutus valituks kompensatsioonimandaadiga.

### Töö kultuurikomisjonis

Lauri Luik on osalenud Riigikogu kultuurikomisjoni liikmena põhikooli- ja gümnaasiumiseaduse ja kõrgharidusreformi  väljatöötamisel ning vastutab kutseharidusasutuste seaduse  menetluse eest.

### Annetused Reformierakonnale

 *Pikemalt artiklis Reformierakonna rahastamisskandaal*
Ta annetas 2009. aasta aprillist 2010. aasta septembrini Reformierakonnale 146 300 krooni. "Minu annetused läbi kõikide aastate on olnud minu raha. Minu põhimõte on selline, et mina teen kõik oma kampaaniad läbi erakonna ja panen erakonnale raha siis, kui mul on mõni kampaania," selgitas Lauri Luik annetusi.

### Palvushommikusöögid

2012. aastal jäi Luik ajakirjandusele silma usuliste välisreisidega: jaanuaris käis ta maksumaksja kulul palvushommikusöögil Ameerika Ühendriikides, oktoobris soovis aga minna palvushommikusöögile Ugandasse, kuid see reis jäi siiski ära.

Tegevus sportlasena ja sporditegelasena
---------------------------------------

Lauri Luik on harrastanud korvpalli ja kergejõustikku. 1995. aastal tuli ta Eesti meistriks automudelismis (klassis U15). 2002. aastast on ta Kergejõustikuliidu spordikohtunik (C-kategooria). Ta tuli 2008. aastal maratonijooksus parlamendiliikmete maailmameistriks (aeg 2:57.00). Oma praeguse tippmargi jooksis ta mais 2011 Riia maratonil, milleks on 2.49,19.

Luik oli aastail 2007–10 Läänemaa spordiliidu Läänela president ning aastast 2011 juhib ta Eesti Koolispordi Liitu.

Viited
------

1. 1 2 3
2. ↑  "Arhiivikoopia". Originaali arhiivikoopia seisuga 25. oktoober 2014. Vaadatud 21. detsembril 2012.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  "Palvushommikusöök koos presidendiga" Eesti Kirik, 27.03.2012
4. 1 2 3
5. ↑  "Arhiivikoopia". Originaali arhiivikoopia seisuga 15. mai 2013. Vaadatud 21. detsembril 2012.`{{netiviide}}`: CS1 hooldus: arhiivikoopia kasutusel pealkirjana (link)
6. ↑
7. ↑
8. ↑  Riigikogu.ee: Ülikooliseaduse, rakenduskõrgkooli seaduse ja teiste seaduste muutmise seadus 89 SE
9. ↑  Riigikogu.ee: Kutseõppeasutuse seadus 331 SE
10. ↑  "Arhiivikoopia". Originaali arhiivikoopia seisuga 3. september 2019. Vaadatud 23. mail 2012.`{{netiviide}}`: CS1 hooldus: arhiivikoopia kasutusel pealkirjana (link)
11. ↑  Lauri Luik: kandsin parteile raha kampaaniakuludeks. Postimees, 24. mai 2012.
12. ↑  Karoliina Vasli "Riigikogulane tahtis maksumaksja kulul Ugandasse palvushommikusöögile minna" Õhtuleht, 20. september 2012
13. ↑  Lauri Luik jooksis Riia maratonil isikliku rekordi[*alaline kõdulink*], Läänlane, 23. mail 2011

Välislingid
-----------

|  |  |
| --- | --- |
|  | Pildid, videod ja helifailid Commonsis: **Lauri Luik** |

* Lauri Luige koduleht
* Biograafia ESBL-is
* "Lauri Luik: koolid kinni? Mitte kõik..." Postimees, 19. aprill 2012
* Oliver Kahu "Lauri Luik: toetusi ei tohiks pidada loomulikuks" ERR, 17.05.2012
* Mikk Salu "Lauri Luik: kandsin parteile raha kampaaniakuludeks" Postimees, 24.05.2012
* Vahur Koorits "Lauri Luik annetas kuue aastaga Reformierakonnale 310 860 krooni" Delfi, 25. mai 2012
* "Lauri Luik: koolireform tulgu koos riigireformiga" Postimees, 26. juuli 2012
* "Lauri Luik: digiõpik ei tohiks jääda vaid tahvelarvutikeskseks" Postimees, 15.09.2012
* "Riigikogulane Lauri Luik tahtis rahva raha eest Ugandasse palvehommikusöögile sõita" Delfi, 20. september 2012
* Madiken Kütt "Lauri Luik — kolmkümmend viis küsimust, seitse vastust" Lääne Elu, 25. september 2012
* "Lauri Luik oli Torino maratonil parim eestlane" Läänlane, 20. november 2012
* "Lauri Luik: Ettevõtlik noor saab hakkama" Pärnu Postimees, 14. jaanuar 2013
* "Lauri Luik: hasardist ja nõukogust" Postimees, 14. veebruar 2013
* Galerii: riigikogu liige Lauri Luik ja blogija Kadri Luik esitlesid raamatut
* Lauri Luik saatis läänlastele mõõdutundetu enesekiitusega kirjakesi, Delfi, 29. juuni 2013